《水龙吟（答沈壮可）》
宋代·萧元之

人生何必求名，身闲便是名商处。卧云衣袂，何因自染，修涂尘处。世路羊肠，人情狙赋，翻云覆雨。把从前旧梦，倚阑重省，体更错、添笺注。

况是吾庐江上，也抵得、封侯千户。高眠闲听。邻舟渔唱，倚阑农语。休望当年，溪边俱载，隆中三顾。怕群鸥微觉，见人欲起，背人飞去。

作者简介：萧元之，字体仁，号鹤皋（《阳春白雪》外集），临江（今江西樟树西南）人。与汤中同时。有《鹤皋小稿》，已佚。事见《江湖后集》卷一五。今录诗十九首。